
PRAEMITTENDA. 


Notum est apud Romanos saepius patricios ad plebem 
se contulisse idque eo potissimum consilio, ut tribunatum 
peterent ‘), quo magistratu patricii legibus essent exclusi. Illae 
praeterea cogitari possunt transitionis causae, quod, cum am- 
bos consules censoresque, omnes denique pontifices, augures, 
sacrorum decemviros plebejos esse liceret, patriciis ad omnes 
hos honores angustior erat aditus. Haec tamen longe mi- 
noris momenti erant quam tribunatus cupiditas. 

Transitionis exempla 2 ) jam ex antiquissimis temporibus 
inveniuntur, sed ea vel suspecta vel aperte falsa. Traditum 
est a Livii quibusdam auctoribus, L. Minucium, Maelianae 
caedis auctorem, cum per annos 440 et 439 praefectus an- 
nonae fuisset, anno 439 ad plebem transisse undecimumque 
tribunum cooptatum esse. In hoc magistratu seditionem ex 
Maeliana caede motam eum sedasse. 3 4 j Quod aperte fictum 
esse jam ipse Livius recte perspexit. 1 ) Quae vero ejus men- 
dacii ratio fuerit, plane e Cic. Brut. 16, 62 intellegitur. 


1) Dio fragra. 22 — Zonaras 7, 15 et 7, 19. 

2) Hacc omnia jamMommBenius, Remische Forschungen. p. 124 
enumeravit tamque egregie de eis disputavit , ut ipse perpauca habeam 

quae addam. — 3) Liv. 4, 16. 

4) Sed ante omnia refellit falsum imaginis titulum paucis ante 
annis lege cautum, ne tribunis collegam cooptare liceret. Neque tamen 
hoc argumento narratio refutatur, sed eo, quod undecim tribunos in re 
publica umquam fuisse prorsus incredibile est iMommsen, Staatsrecht I 1 , 
164, 2, n, 1, 251). 

Holzappel, transitio. | 

Multa, inquit, scripta sunt in eis laudationibus , quae Jacta 
non sunt, falsi triumphi, plures consulatus, genera etiam falsa 
et ad plebem transitiones , cum homines humiliores in 
alienum ejusdem nominis infunderentur genus: ut si ego me 
a M'. Tullio esse dicerem, qui patricius cum. Ser. Sulpicio 
consul anno decimo post exactos reges fuit. Vides igitur 
Minucios plebejos, qui posterioribus liberae rei publicae sae- 
culis fuerunt, transitionem illam eo consilio commentos esse, 
ut ipsi ad vetustam ejusdem nominis gentem patriciam ori- 
ginem suam revocarent neve clientium tantummodo proge- 
nies esse viderentur. 

Audacius vero Octaviorum excogitata est transitio. Flo- 
rebat haec gens inter plebejas nobilissima ultimis duobus 
liberae rei publicae saeculis. Num antea fuerint omnino 
Octavii dubitare licet, cum ex superiorum temporum memo- 
ria certi homines, quibus id nomen fuerit, nulli commemo- 
rentur. Atqui hoc legimus apud Suetonium. 8 ) (Octavia) 
gens a Tarquinio Prisco rege inter minores gentes adlecta in 
senatum, mox a Ser. Tullio in patricias transducta, proce- 
dente tempore ad plebem se contulit. Quae narratio quid 
sibi velit luce clarius est. Illud videlicet Octaviorum inter- 
erat, ut a patriciis oriundi viderentur. Cum autem nulla 
ejusdem nominis gens patricia parata eis esset, ex qua item 
ut Minucii illi originem suam ducerent, hoc artificio usi sunt, 
ut fuisse quondam Octavios patricios fingerent, qui plebeji 
postea facti essent. Totum vero hoc mendacii genus latius 
patuit. Eo enim ventum est, ut originis patriciae simulandae 
causa falsi consules 5 6 ) in priscorum temporum fastos insere- 
rentur. De qua re copiosius agit Mommsenius, Rom. Forsch., 
p. 111 et 112. 

Venimus nunc ad aliam transitionem non miuus viris 
doctis suspectam. A. enim Aternius et Sp. Tarpejus, qui 
anno 454 consulatum gesserunt, quinque annis postea in tri- 
bunorum collegium cooptati esse dicuntur. Quod fieri non 


5) Suet. Aug. 2. 

6) cf. locus supra laudatus Cic. Brut. 10, 02. 

potuit antea quam ad plebem transissent. 1 ) In horum con- 
sulatu duabus de causis offendit Mommsenius (Rom. For- 
schungen p. 111, 112), primum quod praeter hos ipsos con- 
sules nulli usquam neque Aternii neque Tarpeji nominentur, 
dein quod idem ad plebem postea transisse dicantur. Quae 
si recte intellexi, vir clarissimus consulatum et transitionem 
ficta judicat. Quid vero tale mendacium sibi vellet, hac 
una ratione explicari posset, ut posteriore aetate Aternios Tar- 
pejosque plebejos patriciae originis arrogandae causa hoc 
artificio usos esse statueremus. Cui conjecturae illud ipsum 
obstat, quod in posteriorum temporum memoria hae gentes 
nusquam inveniuntur. Itaque tum eae aut nullae omnino 
fuerunt aut tam obscurae humilesque, ut nihil profecto va- 
lerent ad corrumpendam priscorum temporum historiam. 
Accedit quod Aternius et Tarpejus ex Livii narratione pa- 
tricii tribuni plebis facti sunt (cf. infra a. 7). Nemo pro- 
fecto, qui transitionem fingere vellet, hoc excogitasset. 
Quare illos probabile est re vera et consules') fuisse et ad 
plebem transisse, utramque autem gentem aeque atque Her- 
minios et Geganios mox intermortuam esse. 

Ex posterioribus saeculis primi commemorandi sunt Ser- 
vilii Gemini. Auctorem hujus stirpis, P. Servilium, patricium 


7) Liv. 3, 65: Novi tribuni plebis in cooptandis collegis patrum 
voluntatem foverunt, duos etiam patricios consularesque Sp. Tarpejum 
et A. Aternium cooptavere. Videntur igitur Livii auctores in ea sen- 
tentia fuisse, ut patricios a tribunis plebis cooptari licuisse putarent. 
Idem ex alio hujus scriptoris loco apparet. Legimus enim 5, 10: Pu- 
gnatum est inde in loca vacua (tribunorum) , ut patricii cooptaren- 
tur .... obtineri non poterat. Paulo postea (5, 11) Cn. Trebonius , tr. 
pl., queritur: eo revolvi rem , ut aut patricii aut patriciorum adseculae 
habendi tribuni plebis sint. Quae ejus sententiae fuerit ratio, ingeniose 
explicat Mommsenius, Riim. Staatsrecht II, 1, 251, a. 4. 

8) Isdem consulibus tribuitur lex illa quae erat de multae sacra- 
mento (Cic. de re pubi. 2, 35, Lange, R. Altth. I 3 620). Praeterea Tar- 
pejus anno 449, cum plebs in Aventinum secessisset, a patribus cum 
aliis duobus consularibus ad illam legatus esse dicitur (Liv. 3, 50. Ascon. 
in Cic. Corn. p. 77 Orelli). Haec omnia ficta esse persuadere mihi non 
possum, quoniam nulli erant, quorum id interesset. 

1 * 

fuisse ex eo intellegitur, quod in utroque consulatu ann. 252 
et 248 plebejum habuit collegam. Idem de priore ejus filio 
statuendum est, qui anno 217 cum homine plebejo consul 
fuit. De altero tamen filio, qui anno 218 triumvir coloniae 
deducendae a Bojis captus est, ambigitur. Hujus autem uter- 
que filius plebejus erat. C. enim Servilius, cos. 203, anno 
209 plebejam aedilitatem gessit, cum jam antea tribunus pl. 
fuisset, Marcus autem frater a. 21 1 in plebeji auguris locum 
cooptatus est 11 ), dein 202 cum patricio collega consul fuit. 
Incertum igitur est, utrum hi an jam pater eorum ad plebem 
transierit, sed hoc probabilius esse bene et acute exposuit 
Mommsenius, Staatsrecht I 1 , 386, a. 6. 

Sequitur P. Sulpicius Rufus, seditiosissimus ille tribunus 
pl. Quem etsi patricium antea fuisse et ad plebem trans- 
isse nusquam legimus, tamen ut id statuamus cogimur, quod 
Sulpicios Rufos constat fuisse patricios. Notissima autem est 
transitio P. Clodii, qui anno 58 tribunus plebis fuit. De qua 
re cum postea accuratius agendum sit, hie verbo eam com- 
memorare sufficit. Denique P. Cornelius Dolabella, M. An- 
tonii triumviri socius et in consulatu collega, anno 48 ad 
plebem transiit, ut deinde turbulentissimum tribunatum ge- 
reret. 10 ) 

Praeterea C. Claudius Pulcher, P. Clodii frater, a. 54 
ideo ad plebem transire cogitavit, quod in consulatu petendo 
cum M. Aemilio Scauro, homine patricio, qui plurimum gra- 
tia valebat, contentionem sibi fore videbat. 11 ) Quod si ab 
hoc dejectus esset, alterum saltem locum reliquum sibi esse 
volebat, quo, si patricius esset, excluderetur. 

De consilio quo transitiones fiebant deque singulis exem- 
plis satis nobis videmur exposuisse. Illud jam quaerendum 
est, qua ratione transitio fieri debuerit. 


9) Hunc cum tribunum fuisse nusquam commemoretur, auguratus 
causa ad plebem eum transisse veri simile est. 

10) Dio 42, 29. Errat Mommsenius, quod Dolabellam anno 47 ad 
plebem transisse dicit. Iniit enim tribunatum IV. Id. Dec. anni 4$. 

11) Cic. pro Scaur. § 34. Ascon. p. 25 Or. 

QUAERITUR QUA RATIONE TRANSITIO AD 
PLEBEM FIERI DEBUERIT. «) 

§ 1. Transitionem ad plebem eum in modum fieri po- 
tuisse consentaneum est, ut liomo patricius a plebejo adop- 
taretur vel, si sui juris esset, arrogaretur. Hac ratione 
T. Manlii Torquati filius, homo patricius, cum a D. Junio 
Silano adoptaretur, plebejus factus est. 4 ) Sed transitionis, 
quae proprie dicitur, longe diversa est ratio. Cum enim in 
adoptione nomen gentilicium mutari necesse esset, ita ut T. 
ille Manlius postea vocaretur D. Junius Silanus Manlianus, 
in eis transitionibus, quas supra enumeravimus l id nullo 
modo factum est. Hoc non solum in Serviliis Geminis et 
Cornelio Dolabella manifesto cernitur, sed illud potissimum 
documento est, quod eo consilio transitiones fingi solebant, 
ut homines humiliores in alienum ejusdem nominis infunde- 
rentur genus. 1 2 3 ) Ex quo nomen gentilicium in transitione 
servatum esse plane intellegitur. Hanc igitur, quod recte 
Momm senius cognovit, non per adoptionem, sed alio quo- 
dam modo factam esse statuendum est. 

Tota vero ejus rei quaestio versari debet in P. Clodii 
Pulchri transitione, quippe quae una a scriptoribus copiosius 
narretur. Atqui illum auuo 59 per arrogationem plebejum 

1) Dc hac re copiosius agunt: Mommsen, R. Forsch , p. 125—127, 
3117 — 409. — Lange, Uber die transitio ad plebem, Leipzig 1864. — Asher, 
Heidelberger Jahrbucher der Literatur, 1864, p. 753 — 780. — Ihering, 
Geist des ROm. Rechts III, 1, 279—282. — Dernburg, Hheinisches Mu- 
seum, 20. Jahrgang, 1865, p. 90 — 108. 

2) Cic. de fin. I, 7, 24. Lange, 1. 1. p. 2. 

3) cf. supra p. 2. 

factum esse notissimum est. P. enim Fontejus 4 ), liomo de 
plebe, eum arrogavit statimque emancipavit. 5 * ) Sic Clodius 
et ad plebem traductus et patris adoptivi potestate liberatus 
est. Nomen vero in posterum idem ei quod antea erat. 8 ) 
Habes igitur transitionem, quam, etsi per arrogationem facta 
erat, nulla nominis mutatio consecuta est. Neque Beck erus 7 ) 
dubitavit, quin haec ratio, qua Clodius usus est, justa om- 
nino et legitima fuerit. At quo jure factum est, ut ille no- 
men gentilicium servaret? Qui cum per adoptionem e Clau- 
dia gente exisset et Fonteji filius factus esset, non Clodius, sed 
Fontejus vocari debuit, quod nomen vel tum, cum emancipatus 
esset, retinendum ei erat. Quam difficultatem Beckerus non 
expedivit, qui obiter tantummodo arrogationem illam tangeret. 

Prorsus aliam viam ingressus est Momm senius. Ne- 
que enim a Clodii arrogatione profectus est, sed eos conatus, 
quibus idem superiore anno, ut plebejus fieret, frustra nisus 
erat, primus accuratius consideravit. Duo autem scriptores 
sunt, a quibus ejus rei mentio fit, Cicero et Dio Cassius. 
Ille quae tum acta sunt compluribus epistolarum orationum- 
que locis strictim tangit. In epistola ad Atticum 1, 18, quae 
anno 60 XI. Kal. Febr. data est, illud legimus: Est autem 
C. Herennius quidam, tr. pl., quem tu fortasse ne nosti qui- 
dem — tametsi potes nosse; tribulis enim tuus est et Sextus , 
pater ejus, nummos vobis dividere solebat — .• is ad plebem 
F. Clodium traducit, idemque fert , ut populus universus in 
campo Martio suffratjiu/n de re Clodii ferat (i. e. centuri- 
atis comitiis. 8 )) Ilunc eyo accepi in senatu 9 ), ut soleo, sed 

4) Cic. de dom. 29, 77. 

5) ibid. 14, 37. 

61 vid. infra p. 25. 

7) Handbuch der Itum. Alterthuraer II. I, 156. 

8) De tributis comitiis cum Marquardtio (II, 3, 195), Prumanno 
(Geschichte Boms II, 2t‘J), Langeo (ub. d. trausit. p. 9, a. 4), Bootio (ad h. 1.) 
ideo cogitari non potest, quod haec comitia numquam in campo Martio 
habita esso videntur, nisi quae erant magistratibus creandis (cf. Momm- 
sen, Riim. F., p. 190, a. 22). Nunc Langcus et ipse (R. Altth. III, 208) 
centuriata comitia significari statuit 

9) Ex his verbis Asherus 1. c. p. 772 ad senatum de re Clodii 

nihil esi Hio homine lentius. Metellus est consul egregius et 
nos amat, sed imminuit auctoritatem suam, quod habet ,0 ) dicis 
causa ") promulgatum illud idem ,a ) de Clodio. Paulo postea, 
Id. Mart., Cicero de eadem re Attico baec scribit (1, 19, 5): 
Haec sunt in re publica, nisi etiam illud ad rem publicam 
pertinere putas, Herennium quendam, tribunum pl., tribulem 
tuum, sane hominem nequam et egentem, saepe jam de P. 
Clodio ad plebem traducendo agere coepisse; huic frequenter '*) 
interceditur. 

Quae si ita, ut scripta suut, intelleges, non poteris quin 
Herennium putes legem de Clodio tulisse, Metellum 
dumtaxat promulgasse. Illud enim plane apparere videtur 

relatum esse colligit. Quod ut statuamus miuime cogimur. Licebat 
enim senatoribus, cum sententiam rogati essent, antea quam decerne- 
rent alia tangere, quae ad rem ipsam prorsus non pertinerent. (Beckcr 
II, 2, 429.) Quidni Ciceronem eo jure usum esse putes V 

10) Verba habet promulgatum prorsus idem valent quod promul- 
gavit, eodem modo quo Cic. in Vat. 7, 16 legitur: omnes habuerunt le- 
ges promulgatas. Sed Bootius ad b. 1. hanc interpretationem reicit, 
quia non ab Metello, sed ab Herennio lex promulgata sit. Habet igitur 
idem significare vult quod judicat. In quem errorem vir doctissimus 
non incidisset, si de lege centuriata tum actum esse intellexisset, quam 
Herennius, qui plebis magistratus esset, promulgare omnino non po- 
tuit. Eodem errore lapsus est Drumanuus V, 595. 

11) Dicis causa nihil aliud significat quam -zum Scheine" vel 

.„loyov Quae interpretatio eo confirmatur, quod Varro de 1. L. 

6, 61 vocem „dicis“ derivandam putat a verbo dicere (cf. diixvvut). 
Prorsus perversam de hac re sententiam proposuit Klotzius, Neue 
Jahrb. f. Philol., 23, 210. Metellus igitur, quamquam de re publica ma- 
xime cum Clodio dissentiebat, tamen, cum idem affinitate ei esset con- 
junctus, dicis causa legem promulgavit, i. e. ut Clodio favere videretur. 
Neque enim ignorabat adversarios summa contentione rogationem im- 
pedituros esse, id quod postea factum est. 

12) Bootius vocem -idem - *, quam pro accusativo haberet, e textu 
sustulit. Sed haoc enuntiati sententia est: Metellus ist ein guter Con- 
sul...., doch schadet er seinem Anseben, weil er gleichwohl (idem) 
jenes Gesetz beziiglich des Clodius promulgirt hat. 

13) i. e. saepe interceditur; saepe enim id fieri opus erat, quia saepe 
Herennius ut rogationem perferret nitebatur. Nihil igitur est, cur hoc 
loco cum Graevio, Bootio, Hofmanno de frequentibus intercessoribus 
cogitemus, quamquam loquendi usus huic interpretationi non obstat. 

e verbis: idemque fert, ut populus universus .... suffragium 
de re Clodii ferat et ex eis quae in insequenti epistola legi- 
mus : Herennium saepe jam de 1\ Clodio ad plebem traducen- 
do agere coepisse. At enim tribunis plebis cum populo agere 
non licebat. Quem scrupulum haud scio an missurus sis, 
si in perduellionis iudicio centuriata comitia a tribuno habita 
esse memineris, si dies ei a praetore data esset. 1 *) Quidni 
simili modo statuamus Metellum Herennio cum populo agendi 
jus concessisse idque ita significasse, ut ipse Herennii nomine 
rogationem promulgaret ? 

Cui vero haec non probantur, is cogitur, ut cum A- 
s liero 15 ) ipsum Metellum legis latorem, Herennium auctorem 
dumtaxat fuisse censeat. Quae quidem sententia defendi ne- 
quit, nisi in Ciceronis illis locis explicandis artificiis quibus- 
dam utaris. Quae qualia sint, ex eis perspicies quae Asberus 
excogitavit. Fingit enim vir doctissimus primum Herennium 
in contione 10 ) tulisse, ut populus universus de Clodio suf- 
fragium ferret. Hoc significari putat verbis idemque fert' 1 ) 
et q. s. Quo facto Metellum consulem rogationem dicis causa 
promulgasse, sed nihil postea ad populum tulisse. Heren- 
nium autem, cum rem trabi videret, cum senatu egisse, ut 
consul legem aliquando ferret. Huc enim Asberus spectare 
putat verba Herennium saepe jam de P. Cdodio ad plebem 
traducendo agere coepisse. Vides satis multa virum doctissi- 
mum finxisse, quae in epistolis illis scripta non sint. Quae' 


14) Mommsen, Staatsr. I 1 , 146. 

15) 1. c. p. 772. 

16) Hoc quidem non intellegitur, quid in contione ferri potuerit, in 
qua nullum omnino suffragium fieret. Videlicet plebis concilium vir 
doctissimus intellegi voluit, nam in eadem pagina plebis jussu legem 
centuriatam promulgatam esse dicit. 

17) Sed jure quaeritur, cur non perfecto potius tempore Cicero usus 
sit, ut illud significaret. Namque Ashero- auctore hic rerum ordo con- 
stituendus est: «Herennius in plebis concilio tulit, ut — ; Metellus 
promulgavit". Cum nostra autem sententia praesens tempus egregie 
quadrat, tum enim enuntiato idemque fert ut populus .... ipsa lex cen- 
turiata significatur. Quae cum promulgata demum, lata nondum esset, 
praesenti videlicet tempore scriptor uti debebat. 

si omnia Cicero intellegi voluisset, vix dubito, quin copio- 
sius rem exposuisset, ne Atticus quasi in aenigmatis haere- 
ret. Dein, si Asheri explicationem sequeris, minime intelle- 
gitur, cur Metellus auctoritatem suam imminuerit, qui ex 
plebiscito legem centuriatam promulgasset. Jure autem con- 
sul reprehendi poterat, si illud idem sua sponte fecerat. 
Haec potissimum me moverunt, ut ad eam quam supra pro- 
posui conjecturam confugerem. 

In insequentibus epistolis nulla jam legis ab Herennio 
agitatae mentio fit. Mense autem Junio Cicero Atticum cer- 
tiorem facit Metellum Clodii consilia praeclare impedire et 
impediturum esse. '*) Unde Bruecknerus (Leben des M. Tul- 
lius Cicero, p. 292), Drumannus (II, 220, a. 69), Mommsenius 
(R. F., p. 125, a. 115), Asherus (p. 772) collegerunt etiam- 
tum de traducendo Clodio actum esso et consulem ne id 
fieret obstitisse, sed ut jam recte Langeus (lib. d. trans, p. 22) 
intellexit, tribunatum Clodius tum petivit, cui adversatus est 
Metellus. Quod facile cognosces, si ea quae sequuntur per- 
legeris : Ille autem (Clodius) non simulat, sed plane tribu- 
nus pl. fieri cupit. Qua de re cum in senatu ageretur, 
fregi hominem et inconstantiam ejus reprehendi , qui Romae 
tribunatum pl. peteret, cum in Sicilia aedilitatem se 
petere diclitasset Quin '“), etiam cum candi- 
datu m deduceremus, quaerit ex me Ex quo apparet 

Clodium tribunatum petisse et in senatu de ea re actum esse. 
Quae vero hujus ordinis fuerit sententia, plane significat Ci- 
cero de har. resp. 21, 44: Hanc ob amentiam arrep- 

tus 20 ) est unus ex patriciis, cui tribuno plebis feri non liceret. 
Quod anno ante (i. e. eo anno qui ante Caesaris consula- 
tum erat) Metellus et concors etiam tum senatus prin- 
cipe Cn. Pompejo sententiam dicente excluserat acerrime- 
que una voce ac mente restiterat (ne tribunus pl. Clodius 

IS) ad Att. 2, 1, 4. 

19) ad Att. 2, 1, 5. 

20) Immo abreptus scribendum est, i. e. e patriciis ad plebem 
traductus. Quid arreptus in boc verborum contextu sibi velit, nullo 
modo intellegere possum. 

fieret) 21 ), id post discidium optimatium... itu perturbatum 
itaque permutatum est, ut, quod frater consul ne fieret ob- 
stiterat id is consul (Caesar) efficeret in discordiis 

principnm, qui illi unus inimicissimus esse debuerat. . . . Vi- 
detur igitur senatus consultum factum esse, ne comitiis tri- 
buniciis P. Clodii ratio haberetur. 22 ) Ceterum magna con- 
tentione in illo senatu pugnatum esse intellegitur ex Cic, 
'Cael. "24, 60: Quem quidem virum (Metellum) si nulla vis 

repentini sceleris sustulisset, quonam modo ille furenti fratri 
suo patrueli (Clodio) restitisset, qui consul incipientem fu- 
rere atque conantem sua se manu interfecturum audiente 
senatu dixerit f 

Habes fere omnia quae de hoc Clodii conatu a Cicerone 
commemorantur. Unde homines docti uno consensu 23 ) colle- 
gerunt jam illo tempore arrogationem agitatam esse, quam- 
quam scrupulum illud inicere debebat, quod, cum curiatis 
comitiis arrogationes fierent, de P. Clodio centuriata (vel, ut 
falso illi plerique statuebant, tributa) lex lata erat. Quam 
sententiam prorsus falsam esse luculente demonstravit 
Mommsenius Dionis Cassii narratione acriter examinata. 
Is enim 37, 51 Clodio auctore tribunos quosdam rogationem 
tulisse narrat, ut patriciis tribunatum petere liceret. Quo 
consilio ad irritum redacto illum jure jurando patriciatum 
abdicasse et ad plebis jura transisse, cum in ipsum ejus 
concilium venisset. 2 *) Quo facto statim tribunatum eum pe- 

21) Asherus quidem, si recte ejus sententiam intellexi, p. 773 fin. 
dubitanter ex his verbis colligit etiamtum a nescio quo homine in se- 
natu mentionem factam esse, ut tandem aliquando Clodius ad plebem 
traduceretur, sed senatum hoc rejecisse. Praestat tamen hunc locum 
ad tribunatus petitionem revocare, quam summa contentione Metellum 
impedisse scimus, cum idem de transitione nullo modo constet. 

22) Simili modo anno 194 in senatu deliberatum est, num Fulvium 
Flaccum, qui aedilis curulis designatus esset, eundem praetorem creari 
liceret (Liv. 39, 39). 

23) Drumann II, 219. Briickner, 1. c. 292, 293. Boot ad Cic. Att. 
1, 19, 4. Hofmannus ad Cic. Att. I, 19, 5. Marquardt, Ilandb. d. R. 
Altth. II, 3, 195. 

24) .... ut 6'oix ini im, ir,v 1 1 ivyivtiay ifut/ioottio xni npo» ?« 


■v. 

tisse neque tamen adeptum esse adversante Metello ea de 
causa, quod contra leges ad plebem transisset. Hoc enim 
sola lege curiata, i. e. per arrogationem effici potuisse Dio 
adicit.*) 

Vides tum non per arrogationem, sed prorsus alia ra- 
tione Clodium ad plebem transire voluisse. Antea autem 
quam quid inde collegerit Mommsenius exponamus, illud 
quaerendum est, quo modo ea quae apud Ciceronem legimus 
cum Dionis narratione cohaereant. Nihil enim aliud ambo- 

tov TjJ.ifaotv Sixztuo/xitztt it aitoy otpioy rox ovXX.oyoy laiXfhby utziozi;. 
Verbis «t’ro'x arpoiy rox ovXXoyoy plebis concilium significatur, nam 
azpuiv ad ro nXjj&os referendum est. Jam vero, si verborum colloca- 
tionem respexeris, it aitiv otpioy zbv ovXXoyov iozX&uiy non ad totum 
enuntiatum referes, sed cum altera tantummodo parte x«i nont z« rov 
7iXi',i>ovt dixaubuara /tainzr 4 conjunges. IIoc recte intellexerunt Momm- 
senius p. 120, Deraburgius 1. c. p. 103, Asherus 1. c. p. "67. Itaque 
non assentimur Langeo, qui (iib. d. trans, p. 6) in plebis concilio Clo- 
dium patriciatum abdicasse ex illis verbis colligit, quam sane interpre- 
tationem ipse Mommsenius 1. c. p. 399 secutus est. 

25) Dio 37, 51: x«i i/rijfft ftiv ivfrit I*. 1 ' d^uuQytuv, ovx dzitdityifzi 

di iyztyzttoiXlyj ot oi rov MiziXXov ;/ p 6 tp na iy di izzonjauzo ( Alt - 

rflAor), oi i ftt; xai u tk mtzgia »; lx7zoizjatt airov iytyovic ly yitQ rij 
iazpoQzji zov tpQttzQictztxov yoptov uovtot i£7Jx zovzo yiyvtaitai. Voce 
tpQatQiazixbs vo/jot aeque atque 39, 11 lex curiata de arrogatione si- 
gnificatur. — Mirum in modum Mommsenius 1. c. p. 126 et 402 et Lan- 
geus 1. c. p. 8 et 21 lapsi sunt in verbis nyacpuaiy iSi inoojottz o, quae 
uterque vertit: ..praetextu usus est“, proinde ac si Dio futili argumento 
consulem nisum esse diceret. Sed idem postea contra leges Clodium 
ad plebem transisse judicat, cum curiata lege opus fuisse exponit. Num 
potuit scriptor adeo sibi ipse repugnare? I.angeus quidem hoc statuit 
et admodum Dionem reprehendit (p. 21). Quod injuria profecto facit. 
Neque enim vox ngotpnatt semper praetextus habet intellectum, sed 
potest etiam justam causam significare, ut apud Polybium 6, 26, 4 <ed. 
Hultsch), ubi de militum dilectu agitur: naQaytvoyzni di itiivtts ndtn- 
nztbrtot oi xaxccyQtttpiyzzt tot c?x ttr 1 (hutut nXXqt ovyyto ooiufvi l i' non- 
tpnotwt zott Hotjxioihlai nXtjV ogytO-tint xrei nox zitfvyrtztoy. Cf. etiam 
Isocr. 1, 23 : ogxoy Inctxzby ngoadi^oo den tfvo ngocpuoitt , rj atavzoy 
aiziat aio/gat unoXiviv q zpiXovt ix fxzydXtay xtxdiixwx tfzaaoS^ioy. Ne- 
que Dio quod dicit 38, 12 Clodium a Caesare iterum ad plebem tra- 
ductum esse, idcirco jam a. 60 legitime illum plebejum factum esse ju- 
dicat. Videlicet quod contra leges actum erat, hoc, ut ratum esset, 
iterum justo modo fieri oportebat. 

rum auctorum commune est, nisi quod uterque Metellum con- 
sulem Clodio tribunatum petenti restitisse dicit; cetera ita 
comparata sunt, ut, quae alter tradit, ea ab altero omittan- 
tur. Herennium enim legemque centuriatam, cujus Cicero 
mentionem facit, Dio ne verbo quidem tangit. Quod vero 
ipse narrat Clodium primo nisum esse, ut patriciis tribuna- 
tum petere liceret, dein, cum id non impetrasset, patricia- 
tum abdicasse, haec a Cicerone nullo modo commemorantur. 
Quae res optime ita expedietur, ut primo de lege centuriata 
actum , postea demum quae a Dione narrantur secuta esse 
statuamus. Cum enim lex illa a mense Januario usque ad 
mensem Martium agitata sit, dein, ut videtur, refrixerit, us- 
que ad comitiorum tribuniciorum tempus tres fere menses 
reliqui sunt, in quos ceteros Clodii conatus cominode rele- 
gemus. Hos autem ne ante legem centuriatam incidisse 
putemus, illud impedit, quod P. Clodius, quem post Idus 
Maj. anni 61 quaesturam Syracusanam inisse scimus”), non 
potuit e provincia decedere ante mensem Majum vel Junium 
anni 60.”) Toto igitur hoc temporis spatio, quo ab urbe 
aberat, fieri non potuit, ut patriciatum abdicaret aut in ple- 
bis concilium veniret. Quae tum demum facta esse consen- 
taneum est, cum Romam ille redisset, i. e. paulo antea quam 
epistola ad Att. 2, 1 data est, in qua Clodium Romae tri- 
bunatum petere legimus. Cum quo optime congruit, quod 
Dione auctore Clodius, ubi patriciatum abdicavit, stati m 
tribunatum petiit. Illam autem rogationem, ut patriciis tri- 
bunatum petere liceret, nihil obstat quin paulo ante Clodii 
reditum latam esse putemus.”) 


20) De quaestura vide Drumannum II, 217. Cic. har. resp. 20, 43. 
argum. et schol. in or. in Clod. et Cur. p. 330 fin. et 333. Magistra- 
tum postid. Maj. Clodium inisse ex eo apparet, quod illo die in senatu 
cum Cicerone altercatione certavit. Cf. Cic. Att. 1, 16, 8 sq. 

27) Errat igitur Bruecknerus 1. c. p. 292, quod jam ineunte anno 
60 Romam Clodium redisse opinatur. 

28) Sic Langeus statuit p. 9, a. 4. Quamquam idem dubitat, an 
Herennii rogationem Dio in hanc sententiam per errorem acceperit, 
quod etiam Ashero p. 775 veri simile videtur. 


V 

His feliciter explanatis videamus jam, quid Mommsenius 
e Dionis narratione collegerit. Ae primum summus vir illud 
recte cognovit, legitimam transitionem non per adoptionem 
factam esse, sed per jus jurandum. Hoc enim non Clo- 
dii solum exemplo probatur, sed egregie confirmatur Zonarae 
illo loco, quo in universum' de transitione agitur.* 1 ) Sed 
aliud 'praeterea invenisse sibi videtur Mommsenius. Illud 
enim jus jurandum, quo patriciatus abdicatus sit, nihil aliud 
fuisse arbitratur quam sacrorum detestationem calatis comi- 
tiis, cujus Gellius mentionem faciat. 30 ) Vides multum rece- 
dere Mommsenium a vulgari sententia, qua sacrorum dete- 
statio cum arrogatione conjungitur. 31 ) 

Haec si recte vir clarissimus statuit, in eo nimirum 
offendendum est, quod Metellus ejusmodi transitionem contra 
leges factam judicavit. Sed facile Mommsenius hoc expli- 
cari posse opinatur. Calata enim comitia a pontifice maximo 
haberi debuisse (p. 403, a. 8). Cum vero Caesar, qui tum 
eum magistratum tenebat, non Romae, sed in Hispania 
fuerit 32 ), dubitari posse, num illa comitia fieri potuerint. Ita- 
que suspicatur ad eam rationem Clodium confugisse, ut in 
contione 33 ) tribunicia patriciatum abdicaret, et hanc fortasse 

29) De Clodio, ut supra vidimus, illud narratur a Dione 37, 51: 
^rijV rt ivyivtiav i^uiuboaio x«i ngoe ia rov nXtj9ave dixaiwuara 

jumorij.- Isdem fere verbis Zonaras 7, 15 justae transitionis 

rationem describit: „x«i tlXos xdx tiSv fiovXivrtor riva ip-iuiaav di,u- 

etQxilv^il /4ij tif tvnitTQtifri? hvyyavtv ti di nc rb z o v yivove 

ttSliofi a iftupo accio xai JiQoi li/v tov i iXij&ovi fccriari; vopcoiv, da - 
pivens avtoy nQoaidiyoyio. xai avyyoi zdjy acpodga l in fi in uho r anti - 
nano tijy tiyivtiuv x«i idrj/AaQxiiOtty.* 

30) N. Att. 15, 27: isdem comitiis, quae calata appellari diximus, 
sacrorum detestatio et testamenta fieri solebant. 

31) Savigny, vermischte Scbriften I, 196. Marquardt IV, 239. 

32) Rediit Romam mense Junio anni 60. Cic. Att. 2, 1, 9. 

33) Reprehendit Langeus 1. c. p. 27 et 28 Mommsenium , qui hoc 
tamquam suam conjecturam proferat, quod ipse (Langeus) antea p. 6 
Dionis verba accurate interpretatus collegerit Sed cum, ut supra 
p. 10 s., a. 24 exposuimus, ab illo scriptore neque quo loco neque quibus 
testibus Clodius patriciatum abdicaverit significetur, de hac re conjectu- 
ram proferre Mommsenio liberum est. 

causam fuisse, cur Metellus contra leges Clodium ad plebem 
transisse censeret, nisi quis de intercessione 31 ) cogitare ma- 
lit, qua Cicerone auctore transitio impedita sit. Dionem 
vero, cum hoc anno frustra Clodium id lentasse videret, quod 
postero anno per arrogationem assecutus esset, facile in eum 
errorem adduci potuisse, ut nullam nisi hanc transitionis 
rationem justam putaret et Metellum hoc ipso argumento 
contra Clodium usum esse fingeret. 35 ) 

Quaeramus jam, quid de tota hac Mommsenii conjectura 
statuendum sit. Illud quidem dubitari non potest, quin trans- 
itiones factae sint per patriciatus abdicationem. 
Quod vero Mommsenius hanc idem esse vult quod sacrorum 
detestationem, hoc non modo non probavit, sed contrarium 
facile poterit demonstrari. Nam quae tandem sacra in trans- 
itione detestanda erant? Quod in priore quidem commen- 
tatione (p. 124 — 127) vir doctissimus nullo modo significavit, 
sed postea p. 398 plane sententiam suam hisce verbis expo- 
suit: Nnch meiner Ansicht geniigt dasu (zur transitio) die 

formliche und eidliche Erklarung des Austriits aus dem 
Geschlecht cor der durch den Pontifex maximus versam- 
melten Menge ( detestatio sacrorum calatis comitiis). Gentem 
igitur statuit in transitione relinquendam fuisse 30 ), eum 

‘ 34) Miro quodam errore lapsus est Mommsenius, quod transitioni 
intercessum esse arbitratur , id quod fieri omnino non poterat nisi in 
senatus consultis vel in rogationibus vel in magistratuum decretis 
(Mommseu, Staatsr. I, 22 1 sq.). Intercessio autem illa, quam Cicero 
commemorat ad Att. 1, 19, pertinet ad legem Herenniam de Clodio 
traducendo, quae, ut supra p. 12 demonstravimus, aliquanto ante 
patriciatus abdicationem agitata est. Quae omnia bene exposuit Lan- 
geus p. 28. 

35) Fugit Mommsenium, non iftirat Dionem scripsisse, sed 
Itaque scriptor hoc non Metello tribuit, ut recte monet Langeus p. 20, 
sed ipse de suo addit, ut explicet, cur contra leges Clodius egerit. 

36) Huic conjecturae saepius ipse Mommsenius aperte repugnat. 

P. enim 397 legimus: Zundchst gibt Lange zu, dass die Adoption 

ei nes Patriciers in eine plebejische Familie und die transitio ad plebem 

zu scheiden situi, indem das Geschlecht und der Geschlechts- 

name bei jenem Act tvechselt, bei diesem bleibt. Similiter p. 403: 
Es gibt sugestandener Massen zwei Arten des Anstritts aus dem Adel, 

in modum, ut saera gentilicia jure jurando abdicarentur. 
Cui sententiae primum repugnat definitio illa, qua Q. Scae- 
vola pontifex gentilium notionem circumscripsit (Cic. Top. 
6, 29): Gentiles sunt, qui inter se eodem nomine sunt. Non 
est satis. Qui ab ingenuis oriundi sunt. Ne id quidem satis 
est. Quorum majorum nemo servitutem servivit. Abest etiam 
nunc. Qui capite non sunt deminuti. Hoc fortasse satis est. 
Nihil enim video Scaevolam pontificem ad hanc definitionem 
addidisse. Vides in bac definitione prorsus nullum discri- 
men fieri inter patricios et plebejos. Ex quo concludi pot- 
est, eum patricium, qui ad plebem transisset, cum nomen 
gentilicium retineret, patriciae gentis etiamtum fuisse 
gentilem. Quod si recte se habet, nequaquam statuere 
licet in transitione saera gentilicia amissa esse. Dein, si 
fieri potuit, ut Claudii patricii cum plebeja familia Marcello- 
rum unam gentem efficerent 31 ), cur eos plebejos, qui patricii 
antea fuissent, gentibus patriciis exclusos fuisse putes? Hoc 
eo minus veri simile est, quod idem per transitionem in 


mit und ohtie Wechsel des Geschlechts. p. 404: Was bleibt da fur 
den Auslritt ohne Ge s thle cht s n> e chsel , ais eine Fort» ohne Ado- 
ption, ivie sie der transitio ad plebem entspricht? Quod si haec Momm- 
senii sententia est, ut gentem in transitione servatam esse putet, nullo 
modo, ut recte monet Dernburgius p. 102, explicatur, cur sacra ejerari 
debuerint. Neque haec cnm Mommsenii sententia ullo modo possunt 
conciliari (p. 127): In patricischen Geschlechtem mag neben dem Pa- 
tricier. auch dem ausgetretenen Geschlechtsgenossen und dessen Descen- 
denten, nicht aher dem in eine plebejische Familie iibergelretenen und 
dessen Nachkommen gentilicisches Erbrecht zugestanden haben. Quo 
jure hereditatem petere ei licebat, qui, ut Mommsenius statuit, per sa- 
crorum detestationem gentem reliquisset? 

37) Huic rei documento potissimum est clarissima causa hereditaria, 
qua illi inter se certarunt (Cic. de or. 1, 39). In hac controversia Clau- 
dii patricii, si sibi solis gentilitatis jura arrogaverunt, id ea fortasse de 
causa fecerunt, quod Marcellos a Claudiae gentis clientibus, vel, ut 
Mommsenius (Rdm. F. p. 382) statuit, a libertinis oriundos fuisse finge- 
rent, qui ex Scaevolae definitione utrique gentilium numero excludeban- 
tur. Sed, utut est, illud saltem ex tota hac causa haud dubie apparet, 
Marcellos ad Claudiam gentem pertinuisse, licet non gentilium, qui pro- 
prie dicuntur, sed clientium jura haberent. 

nullam aliam gentem venerant. Quae cum ita sint, sacro- 
rum detestationem non cum transitione ad plebem conjun- 
gamus, sed ad eorum potius sententiam revertamur, qui ad 
arrogationem pertinuisse illam putant. Hoc primum eo com- 
mendatur, quod curiatis comitiis et sacrorum detestatio et 
arrogatio fiebat. 3 *) Dein prorsus conveniebat, eum, qui per 
arrogationem in aliam gentem veniret, ejus gentis, quam 
relinqueret, sacra detestari. Sacrorum igitur detestatio nihil 
aliud erat, quam ipsius gentis abdicatio, id quod optime 
exposuit Savigny, verm. Schr. I, p. 197. 

Haec de sacrorum detestatione. De qua licet erraverit 
Mommsenius, tamen alterum illud infirmari non potest, 
transitionem factam esse per patriciatus abdicationem ; 
nam hac ratione, ut supra vidimus, non Clodius solum usus 
est, sed Zonara auctore omnino transitiones ita fieri sole- 
bant (p. 13, a 29). Jure igitur Mommsenius Dionem errasse 
dicit, quod nisi per arrogationem transitionem fieri non po- 
tuisse putarit. Neque Metellus consul hoc argumento usus 
esse videtur, qui si id fecisset, Dionem non fiovtog egijv, 
sed (.loviog egelvai scripsisse veri simile est. Itaque nihil 
aliud agitur, nisi mera Dionis conjectura. Quod vero Me- 
tellus legitime Clodium plebejum factum esse negavit, hoc 
alio modo facillime explicabitur. Cur enim, quaeso, lex illa 
centuriata de Clodio traducendo per duos fere menses (cf. 
p. 6 8.) tanta contentiono agitata est? 3 '*) Hoc profecto 
non opus fuisset, si per merum jus jurandum licuisset ad 
plebem transire. Optime vero quae ejus rei ratio fuerit in- 
tellegetur, si cum Ashero (1. c. p. 774) patriciatus abdica- 
tionem populi injussu fieri non potuisse statuemus. 33 ) Ita 

3S) Nihil attinet, quod sacrorum detestatio calatis comitiis facta 
esse dicitur, quae a curiatis comitiis hoc uno differebant, quod nulla 
lex rogabatur, sed populus tantummodo testimonii causa aderat. 

3b’) Hujus legis Mommsenius in tota quaestione nullam facit men- 
tionem, ne in p. 399 quidem, quo loco id maxime tieri debebat. — Re- 
spiciendum est ipsum Metellum legem centuriatam promulgasse. Num 
potuit idem postea judicare transitionem per arrogationem tieri debere ? 

39) Si sola patriciatus abdicatione transitio fieri potuisset, haec 
ratio aeque facilis haud dubie fuisset, quam si quis in plebejam fami- 

enim si res se habebat, omnia scilicet in centuriata lege 
posita erant; quae si impediretur, transitionem fieri omnino 
non licebat. Atqui meministi rogationi illi, quae de Clodio 
traducendo lata erat, frequenter intercessum esse (p. 7). 30 *) 
Quod si, ut videtur, nulla lege perlata Clodius patriciatum 
abdicavit, habes justam causam, cur Metellus contra leges 
ad plebem eum transisse judicaverit et senatus, ne idem 
tribunus fieret, obstiterit. 

Hoc si recte conjecimus, miro quodam modo transitio- 
nem respondere videbis arrogationi. In illa enim patricia- 
tus, in hac gens paterna, quae relinqueretur, ejeranda erat, 
utrumque autem populi jussu fieri debebat. Atque egregie 
convenit, quod in arrogatione, quae ad jus gentilicium 
spectaret, pontificum decreto et lege curiata, in transitione 
autem , qua civitatis status mutaretur , lege centuriata opus 
erat 40 ) Denique ambarum actionum similitudo ea re cerni- 
tur, quod ei, qui arrogarentur, in alienam familiam trans- 
ire dicebantur. 4 ') 

Sed praeter legem centuriatam et jus jurandum alia 
quadam re ad transitionem opus fuisse ex eo apparet, quod 
Clodius, cum patriciatum abdicasset, in plebis concilio ad 
plebis jura transiit. Et ejusmodi actionem jus jurandum 
secutam esse hisce Zonarae verbis confirmatur (7, 15): ei 

liam lege curiata arrogaretur statimque emanciparetur. Talem autem 
adoptionem, ad quam Clodius confugit anno 59, Cicero his verbis repre- 
hendit (de dom. 14, 37) probate genus adoptionis . . .jam patricius nemo 
relinquetur. Quae argumentatio prorsus nullam vim haberet, si eis, 
qui ad plebem transire vellent, alia via patuisset non minus expedita. 

39') Alio praeterea modo rogationem impeditam esse postea proba- 
bimus (p. 22 sq.). \ 

40) Nullum senatus consultum antea fieri debuisse consentaneum 
est, quoniam non rei publicae, sed unius civis causa agebatur. 

41) Asc.p. 25: ex patricia in plebejum familiam transierat (Clodius). 
Geli. 5, 19: arrogatio autem dicta, quia genus hoc in alienam familiam 
transitus per populi rogationem fit. Serv. ad Verg. Aen. 2, 156: con- 
suetudo apud antiquos fuit, ut qui in familiam vel gentem transiret. . . . 
Cf. praeterea Plllt. Cat. 40 : nnquyoutnc piy ov diipaq/oy atQcfHjyal x ov 
KXuidioy, ix nazQixiuiy pernaiayra vouov didivxoe fi, Jr.uoitxov nixor. 
Omnes hos locos jam Langeus collegit 1. c. p. 5, a. 3 et p. 19, a. 1. 

Hoi.zapfel., transitio. 2 

di rtg i o tov yivovg a^iwua tS-iopooaro mal nqbg %i t v 
tov nhij&ovg periart] vopiaiv. Vides hoc quoque loco 
transitionem ipsam acriter distingui a patriciatus abdica- 
tione. Nam si ipso jure jurando transitionem factam esse 
significaretur, hoc potius, ut recte Langeus vidit (p. 18, a. 1), 
exspectaremus: xb tov yivovg algiwua i ii o o (i ii evog 

fterioTt]. Quare minime dubito, quin is omnino mos obser- 
vatus sit, ut ceteris rebus legitime peractis in plebis concilio 
ipsa transitio fieret. Cui rei eum tribunum , qui concilium 
haberet, praefectum fuisse consentaneum est. Fortasse nihil 
aliud fiebat, nisi ut tribunus eum, qui traducendus esset, 
sollemnibus verbis plebejum renuntiaret. 

Patriciatus abdicatio, quibus testibus fieri debuerit, in 
incerto relinquendum est, cum neque Dio (cf. p. 10, a. 24) 
neque Zonaras ejus rei faciant mentionem. Illud autem 
maxime convenisse puto, eum, qui ad plebem transire vellet, 
in ipso plebis concilio patriciatum abdicare. ja ) 

Atque si hac ratione transitio fiebat, plane intellegentur 
verba illa Ciceronis (Cic. ad Att. 1, 18): Est nutem C. He- 
rennius quidam, tribunus p/., Is ad plebem P. Clodium 

traducit i d e m que fert, ut universus populus in campo Mar- 
tio suffragium de re Clodii ferat. Cur, quaeso, Clodium 
Herennius traducere dicitur? Num ea de causa, quod legem 
centuriatam tulit? Quod si ita esset, ineptissimo profecto 
dicendi genere Cicero usus esset. Duo enim enuntiata, 
quorum prius altero explanaretur, ita conjunxisset, ut voce 
idemque commune subjectum repeteret. Hoc tum solum 
fieri potest, si altero enuntiato nova actio additur, non si 
eadem actio, quae priore enuntiato continebatur, aliis verbis 
circumscribitur. Nempe exspectaremus: fert enim, ut... 
Aptissima autem efficietur sententia, si ponemus, ab initio 
constitutum fuisse, ut in plebis concilio ab Herennio convo- 
cato Clodius traduceretur, idque significari verbis Herennius 


42) Hoc ipsius Clodii exemplo confirmaretur, si Dionis narrationem 
cum Langeo in eam sententiam accipere liceret, ut illum in plebis con- 
cilio patriciatum ejerasse statueremus (cf. p. 10, a 24). 

Clodium traducit.™) Tum enim ea quae sequuntur idemque 
fert .... ad aliam rem spectant ab ipsa traductione prorsus 
diversam. Neque jam adeo mirabere, quod eidem, qui Clo- 
dium ad plebem traducturus erat, concessum est, ut ipse de 
ea re legem a consule promulgatam ad populum ferret. 

At, si nostra sententia recte se habet, cur Clodius anno 
59 non eadem ratione qua antea usus est, sed per arroga- 
tionem ad plebem transiit? Illud videlicet metuebat, ne 
legi centuriatae aeque ac superiore anno intercederetur, 
praesertim cum alter consul et tres tribuni “) maxime sibi 
essent inimici. Arrogatio autem multo minorem habebat 
difficultatem, quod lex curiata a triginta lictoribus juberi po- 
terat. Qui si trinundino neglecto 14 ) celeriter cogebantur, id 
quod in Clodii causa haud dubie factum est 10 ), res confici 
poterat antea quam adversarii certiores fierent. 

Ut igitur quaestionis nostrae summam paucis complecta- 
mur, si quis legitime ad plebem transire vellet, haec fieri 
opus erat. Primum legem centuriatam ferri oportebat, qua 
populus transitionem juberet, dein patriciatus abdicatio 44 *), 
postremo nescio quo modo in plebis concilio ipsa transitio 
fieri debebat. 

§ 2. Haec omnia jam Asherus”) ad justam transi- 
tionem necessaria fuisse cognovit, sed idem, cum de singulis 
rebus accuratius ageret, tantis erroribus ductus est, ut mi- 
nime mirandum sit, ea quoque, quae recte ille vidisset, ab 
hominibus doctis neglecta adhuc esse. 

43) Praesens tempus cum nostra conjectura non pugnat, si inter- 
pretaris: Herennius Clodii traductor est. 

44) Dico Cn. Domitium Calvinam, Q. Ancharium, C. Fannium. 
Schol. Bob. ad Cic. Sest. 53, 1, p. 304 Or. 

45) Cic. de dom. 16, 41. Dio Cass. 39, 11. 

46) Lange, 1. c. p. 30, a. 2. 

46') Consentaneum est patriciatum etiam a filio familias abdicari 
potuisse, dummodo pater ejus rei auctor factus esset. Si autem in hac 
actione sacra detestanda fuissent, hoc ab eis tantum fieri potuisset, qui 
sui juris essent, id quod ipse MommBenius statuere videtur Staatsr. 
II, 1, 36. 

47) Heidelberger Jahrbticher der Literatur, 1564, p. 753—780. 

Primus autem Asheri error ille est, quod transitioni 
quae proprie vocatur nullum locum fuisse putat nisi in se- 
natoribus patriciis. Hoc enim inde sequi arbitratur, 
quod omnes, qui ad plebem transisse dicantur, senatorii 
ordinis fuerint (p. 760). Est hoc quidem rectum, sed vereor, 
ne ex tam pauc s exemplis nihil certi colligere liceat. Pro- 
vocat autem frustra vir doctissimus ad Zonaram, qui illo 
loco de quo jam saepius egimus (7, 15) postremo vel sena- 
tores quosdam tribunatus cupiditate adductos esse narrat, 
ut ad plebem transirent. Quasi vero ceteri homines patricii 
his verbis excluderentur! Hoc nullo modo fieri egregio do- 
cumento est, quod vel senatores tribunatum expetisse dicun- 
tur (xal zlXog xax tiov ftovXeezwv nveg yiglcooav drjpctQxelv). 
Quo igitur saepius alios patricios, qui humiliore loco nati 
essent, idem fecisse statuendum est 1 Illud denique tamquam 
firmissimum argumentum Asherus affert, quod scriptores qui- 
dam utuntur locutione transire a patribus ad plebem.**) 
Patrum nomine senatores videlicet significari opinatur, sed 
oblitus est eandem vocem saepissime ad universos patricios 
spectare. Prorsus igitur nihil est, cur eo transitionis genere, 
de quo quaerimus, eos tantummodo patricios, qui senatorii 
ordinis essent, usos esse statuamus. 

Neque tamen hunc errorem tanti faceremus, nisi alia 
inde Asherus duceret, quae non minus videntur reicienda. 
Transitionem enim ea ratione fieri debuisse fingit, quae quam 
maxime accommodata esset senatoris patricii condicioni (p. 7fS9). 
Qui si plebejus fieret, hoc primum ad patres, ex quibus exi- 
ret (i. e. ad senatores patricios), pertinuisse ratiocinatur, 
dein ad plebem, in quam adscisceretur, denique ad univer- 
sum populum, quippe qui senatorem patricium amitteret. Ex 
quibus rationibus illud continuo effici putat vir doctissimus, 
eum, qui ad plebem transire vellet, ante omnia e patribus 
(i. e. ex senatoribus patriciis) exire debuisse, eum in modum, 
ut plebejum se fieri velle in senatu profiteretur patresque 
ejus rei auctores fierent (p. 771). Atqui Clodium hoc fecisse 

48) Liv. 4, 16. Suet. Caes. 20. Veli. 2, 45. 

jam anno 61 paulo postea, quam incestus judicio absolutus 
sit, et eodem fere tempore, quo quaesturae administrandae 
causa in Siciliam iter pararet. Id enim plane intellegi ex 
hoc Ciceronis loco (in Clod. et Cur. 3, 2, p. 333 Or.): Cum 
se ad plebem transire velle dice>'et, sed misere fretum transire 
cvperet. Sed .ex hujus orationis argumento apparet, Clodium 
illud in populi contione Ciceroni dumtaxat minitatum esse. 
Legimus enim in schol. Bob. p. 330 Or. : Inde igitur capita- 
lis inimicus in M. Tullium coepit efferri (Clodius) et, cum illo 
anno potestate quaestoria Jungeretur, apud populum creber- 
rimis eum contionibus lacessebat, minas quin immo 
praetendens ad familiam se plebejam transitu- 
rum™), ut tribunus pl. feret, denuntiabat. Ceterum cum 
ex illo loco (in Clod. et. Cur. 3, 2) colligi possit Ciceronem 
Clodio transitionem denuntianti nnllatndum fidem habuisse 10 ), 
ad hanc eandem rem Asherus pertinere putat fabulae 
Claudianae mentionem, quae fit in ep. ad Att. 1, 18, 2: Ete- 
nim post profectionem luam primus, ut opinor, introitus fuit 
in causam fabulae Claudianae. Cujus loci interpretes vehe- 
menter reprehendit vir doctissimus, quod haec non ad trans- 
itionem, sed ad incestus causam, quae paulo antea Clodio 
fuerat dicenda, spectare putant. At prorsus recte illi sta- 
tuerunt, namque statim ipsius judicii mentio sequitur : Afflicta 
res publica est empto constuprato que judicid. Vides igitur, 
quam sit futilis tota Asheri argumentatio. 

Illud deinde cum primo Asheri errore conjunctum est, 
quod lege centuriata perlata non patriciatum, sed patrum, 
i. e. senatorum patriciorum dignitatem ejerari debuisse pu- 
tat (p. 774). Nimirum id jus jurandum in senatu datum 
esse arbitratur. Habes exemplum, quo luculente demon- 
stretur ex uno errore alios super alios facillime nasci. 

40) Videlicet scholiasta transitionem per arrogationem solam fieri 
potuisse arbitrabatur, cum Clodium anno 59 hac ratione usum esse 
sciret neque cognitum haberet, quid idem superiore anno agitasset. 

50) Qno modo de hac re dubitari omnino potuisset, si in senatu 
Clodius ad plebem transire se velle sollemnibus verbis professns esset, 
si ejus rei patres auctores facti essent? 

Centuriata lege Asberus et ipse ad justam transitionem 
opus fuisse statuit, sed antea tribunum plebis in plebis con- 
cilio ferre debuisse, ut illa lex rogaretur, id quod in Clodii 
causa ab Herennio factum sit (p. 772, 780). Nos quidem 
supra (p. 7 sq.) contra Asherum probasse nobis videmur, 
nihil omnino de Clodio traducendo in plebis concilio actum 
esse, sed Herennium ab initio de ea re ad populum tulisse. 

Restat, ut Ciceronis quendam locum explicemus, de quo 
multa Asherus hariolatur (p. 775, 776), quae bic exponere 
longum est. Legimus enim apud Cie. pro Sest. 7, 16: Hanc 
taetram immanemque beluam, vinctam auspiciis, alligatam more 
majorum, constrictum legum sacraturum catenis, solvit subito 
lege curiata consul. Facile universam hujus loci sententiam 
perspicis. Metello enim consule Clodius, cui tribuno fieri 
non liceret, erat quodammodo alligatus et vinctus, donec 
Caesar consul curiata lege, qua plebejus factus est, eum li- 
beravit. Jam vero, si ad singula accedimus, anno 60 Clo- 
dius ideo more majorum alligatus et legum sacratarum ca- 
tenis constrictus fuisse dicitur, quod patricius etiamtum erat, 
cum nulla lex de eo traducendo perlata esset. Itaque more 
majorum legibusque sacratis a tribunatu erat exclusus. Quo 
modo autem explicanda sunt verba vinctam auspiciis? 
Hoc facile intelleges, si ea perlegeris, quae in Ciceronis orat, 
de prov. cons. 19, 45 de legibus Juliis et de Clodii tribunatu 

exponuntur. Nam summi civitatis viri Julias leges et 

ceteras illo consule rogatas jure latas negant: iiilem illam 
proscriptionem capitis mei contra salutem rei publicae, sed 
salvis auspiciis rogatam esse dicebant. Ea igitur lex, 
quam Clodius de Ciceronis exsilio tulerat, salvis auspiciis 
lata esse dicitur. Quod quid sibi velit, ex eis apparebit, 
quae paulo inferius sequuntur. Nam si illud (legem, qua 

expulsus sum) jure rogatum dicere ausi sunt quia 

nemo de caelo servarat, oblitine erant, tum, cum ille qui 
id egerat (Clodius) plebejus est lege, curiata factus, dici de 
caelo esse servatum? Quod si lex Clodia, quae erat de Ci- 
ceronis exsilio, salvis auspiciis lata esse dicitur, hoc ideo 
fit, quia comitiorum tempore nemo de caelo servavit. Jam 

vero eodem hoc loco legimus tum de caelo servatum esse, 
cum de Clodio arrogando lex curiata ferretur. Atqui bre- 
vissimo intervallo haee sequuntur: (vobis statuendum est) si 
patricius tribunus plebis fuerit , contra /eges sacratas, si ple- 
bejus, contra auspicia fuisse. Ex quibus verbis mani- 
festum est Clodium ideo contra auspicia tribunum fuisse, 
quod de caelo servatum erat, cum ad plebem traduceretur. 
Quare quod idem anno 60 auspiciis vinctus fuisse dicitur, 
hoc ita haud dubie intellegendum est, ut eo tempore, quo 
lex centuriata agitaretur, de caelo servatum esse statuamus. 5 ‘) 
§ 3. Aliam de transitione sententiam proposuit Dern- 
burgius. “) Is enim, qua ratione transitio fieri debuerit, 
optime ex eo concludi posse arbitratur, quod in universa re 
publica patres et plebs quasi duas effecerint civitates. Quod 
si quis e patribus in plebejam civitatem adscisci vellet, hoc 
ex juris publici ratione vel plebiscito vel per solos plebis 
magistratus fieri potuisse (p. 103). Atqui hoc eodem modo 
Dione auctore Clodium ad plebem esse traductum, qui patri- 
ciatu abdicato a tribunis in plebis concilium admissus sit 
{•/.ai ngog ta tov ni.rjDovg dr/attopar a eg avrov otpiov xov 
ovlloyov eoek&iuv fiezioTt]). Cum enim plebis conciliis pa- 
tricii legibus excluderentur, tribunos Clodium hoc modo in 
plebem adscivisse, ut eum in ipsum plebis concilium admit- 
terent. Metellum vero, quod lege curiata opus fuisse judi- 
carit 53 ), id non sine causa fecisse. Duas enim diversas illo 
tempore de civitate mutanda fuisse sententias. Namque illud 
antiquitus jus valuisse apud Romanos, ut nemo populi in- 
jussu amittere posset civitatem. Postea autem hoc ita im- 
mutatum esse, ut nulla lege lata in aliam civitatem adscisci 
liceret, qua re ipsa civitas Romana amitteretur (p. 104 — 106). 
Atqui simili modo Clodium censuisse, ea re, quod in plebis 

51) cf. etiam Cic. de leg. 3, 12, 27: Deinceps igitur omnibus ma- 
gistratibus auspicia et judicia dantur auspicia, ut inultos inu- 

tiles comitiatus probabiles impedirent morae. 

52) Rheinisches Museum, 20. Jahrgang, 1865, p. 90—108. 

53) Jam supra (p. 16) vidimus lianc Dionis magis quam Metelli 
fuisse sententiam. 

concilium receptus esset, patriciatum se amisisse et jure ple- 
bejum esse factum. Contra Metellum, qui more majorum 
niteretur, postulasse, ut patricii per curiatam legem ejus rei 
auctores fierent. Statuit enim vir clarissimus id institutum 
tralaticium ex eo tempore mansisse, quo comitia curiata non 
populi universi, sed patriciorum tantummodo fuissent (p. 106). 
De qua re cum controversia esset, Herennium tribunum pl. 
tulisse, ut populus centuriatis comitiis judicaret, num legi- 
time Clodius ad plebem transisset. Hanc rogationem a Me- 
tello promulgatam esse neque tamen ut suffragium fieret 
effici potuisse. Postremo, cum nihilo minus Clodius tribuna- 
tum peteret, senatum in Metelli sententiam contra leges illum 
plebejum factum decrevisse eaque re ne tribunus fieret im- 
pedisse (p. 107). 

Haec si accuratius examinamus, primum in eo errat 
Dernburgius, quod priscis rei publicae temporibus populi in- 
jussu civitatem Romanam amitti potuisse negat. Hoc enim 
plane refellitur hisce Ciceronis verbis (pro Balb. 16, 31): 
0 jura praeclara atque divinitus jam inde a principio 
Romani nominis a maj oribus nostris comparata ! 
ne quis nostrum plus quam unius civitatis esse possit .... ne 
quis invitus civitate mutetur neve in civitate maneat in- 
vitus. Ex quo dilucide apparet, si quis civitatem relinquere 
vellet, nulla lege, qua populus hoc juberet, opus fuisse ne- 
que id jus Ciceronis solum temporibus, ut Dernburgius opi- 
natur p. 105, sed hominum memoria in re publica valuisse. 54 ) 
Quodsi, ut Dernburgius statuit, transitio ad plebem eadem 
ratione fieri debebat, qua civitatis mutatio, dubitari omnino 
non poterat, quin optimo jure Clodius plebejus factus esset, 
dum modo in plebejam civitatem esset adseitus. Nulla igi- 
tur inter Herennium et Metellum controversia oriri potuit, 
num patricii auctores fieri deberent. Quod vero Dernburgius, 
ut haec ipsa controversia dijudicaretur, legem centuriatam 

54) Nititur quidem Dernburgius eo, quod ei, qui in exsilium abis- 
sent, non prius civitatem Iiomanam amittere potuerint, quam eis aqua 
et igni esset interdictum. Hoc vero falsissimum est. Cf. A. W. Zumpt, 
Crimiualprocess der R. llepublik, p. 464. 

latam esse statuit, hoc prorsus pugnat cum rerum tempo- 
rumque ordine, quem supra (p. 11 sq.) constituimus. Vidi- 
mus enim mense fere Junio Clodium patriciatum abdicasse 
et in plebis concilio ad plebis jura transisse. Lex autem 
centuriata, quam Dernburgius postea demum promulgatam 
esse arbitratur, jam a mense Januario usque ad mensem 
Martium agitata est. Haec, credo, sufficiunt ad Dernburgii 
conjecturam refellendam. 

§ 4. Omnium barum sententiarum, quas post Beckeri 
conjecturam exposuimus, illud est commune, quod tota quae- 
stio proficiscitur ex eo conatu, quo anno 60 Clodius frustra, 
ut plebejus fieret, nisus est. Prorsus contrariam rationem 
sequitur Langeus. 85 ) Statuit enim omnia, quae ille anno 
60 tentarit, contra leges fuisse, justam autem transitionem 
anno demum 59 secutam esse. Rediit igitur vir clarissimus 
ad Beckeri sententiam, quam ingeniosa ratione tam feliciter 
defendit, ut Iheringium *“), virum juris consultissimum, 
patronum ei conciliaret. Antea autem, quam hanc conje- 
cturam explicemus atque examinemus, Clodii arrogatio qua 
ratione facta sit accuratius erit exponendum. 

Ut jam supra diximus, P. Fontejus"), homo de plebe, 
viginti annos natus"" 1 ), Clodium arrogavit Caesare consule 
legem curiatam ferente. 59 ) Hac igitur ratione Clodius, cum 
in plebejam familiam veniret, plebejus factus est. Adopta- 
tum autem Fontejus, ut patris adoptivi potestate liberaretur, 
statim emancipavit. 80 ) Neque ille omnino, ut in filiis eman- 
cipatis fieri debebat, patris adoptivi nomine appellabatur, 
sed Clodio ei nomen erat et Claudiae gentis sacra servabat. 
Illud enim ex eo potissimum apparet, quod leges, quas postea 
in tribunatu tulit, Clodiae vocabantur. Nihil igitur aliud 
mutatum est, nisi quod ei non Claudio, ut antea, sed Clodio 

55) Ueber dic transitio ad plebem, Leipzig 1864. 

5fii Geist des Rem. Rechts, III, 1, 279 — 282. 

57) Cic. de dom. 29, 77. 58) ibid. 13, 34. 

59) Cic. pro Sest. 7, 16. Hanc legem Caesarem non pontificis ma- 
ximi, sed consulis jure tulisse bene docet Langens 1. c. p. 26, a. 6. 

60) Cic. de dom. 14, 37. 

nomen erat. Nimirum, cum ad plebem transisset, accommo- 
davit nomen plebejae pronuntiationi, quae in verbis quibus- 
dam dipbthongum au in o mutabat (cf. Cic. de orat. 2, 
§ 249). 01 ) Sacra autem Clodium retinuisse intellegitur ex 
Cic. de dom. 13, 35: Tu neque Fontejus es, neque patris 

(adoptivi) herbes, neque amissis sacris patentis in haec 
adoptiva venisti. Ultimum enim neque non solum pertinet 
ad verbum venisti, sed etiam ad ablativum absolutum 
amissis sacris, id quod recte perspexerunt Mommsenius, 
R. F., p. 408, a. 12 et Langeus 1. c. p. 33. Itaque minime 
assentimur Dernburgio , qui ex hoc eodem loco amisisse 
sacra Clodium collegit (p. 98). Illud quoque nostrae sen- 
tentiae favet, quod Clodius, cum Ciceronis exsulis domum 
emisset, hujus inferiorem partem Claudiae genti assignavit 
(de dom. 44, 116. Cf. Marquardt IV, 144, a. 857, Lange 
1. c. p. 35).“ 8 ) 

Ejusmodi igitur arrogatione Langeus non Clodium so- 
lum plebejum factum arbitratur, sed lianc omnino justae ac 
legitimae transitionis fuisse rationem. Sic enim optime ex- 
plicari, cur ei, qui ad plebem transissent, nomen gentilici- 
um servarint. At quo jure fieri potuit, ut Clodius, cum in 

61) Neque nomen gentilicium solum, sed etiam Pulchri cognomen 
Clodius retinuit. Cf. Cic. de dom. 9, 22: litteras in contione recitasti, 
quas tibi a. C. Caesare missas diceres-. Caesar Pulchro. Errat igi- 
tur Asherus, qui 1. c. p. 778 contrarium sibi videtur demonstrasse. Ce- 
terum Clodio, vel si in Fonteji potestate mansisset, Pulchri cognomen 
servare licuisset, eodem jure, quo M, Junius Brutus, cum a Q. Servilio 
Caepione adoptatus esset, postea quoque Brutus vocatus est. Vid. Lange, 
Rom. Altth. I 3 , 135. 

62i Num etiam hereditatis jura Clodius retinuerit, ex Ciceronis ar- 
gumentatione non potest cognosci. Dernburgius quidem p. 99 heredi- 
tatem illum amisisse ex his verbis concludit (de dom. 13, 35): Ita., 
jure Quiritium le/jitimo tutelarum et hereditalium relicto factus es ejus 
filius . . . Nihil tamen inde sequitur, nam, ut bene Langeus monet p. 37, 
hoc loco Cicero Clodium ea mente adoptatum esse fingit, ut Fonteji 
filius esset. Qui si factus erat, neque jam poterat Claudiae gentis esse 
gentilis neque hereditatis jura servare. Ceterum si jure Clodium no- 
men et sacra retinuisse constaret, id quod postea quaeremus, inde etiam 
hereditatis jus eum habuisse necessaria conclusione efficeretur. 

aliam gentem arrogatus esset, paternum nomen et sacra ser- 
varet? Respondet Laugeus non ex animi sententia, sed 
fiduciae causa Clodium Fonteji filium factum esse. Com- 
plura ejus generis negotia apud Romanos usitata erant, inter 
quae coemptionem fiduciariam maximam cum arrogatione 
similitudinem habuisse Langeus accurate probare studet 
(p. 11 — 13). Fiebat enim haec coemptio non matrimonii 
causa, sed eo consilio, ut femina aut sacris aut tutela libe- 
raretur aut testamenti faciendi jus obtineret. Quare femina 
cum sene faciebat coemptionem, ad quem hac ratione et pe- 
cunia et sacra pervenirent. Quo facto coemptionator illam, 
ut antea convenerat, alii cuidam remancipabat, qui eam ma- 
numitteret ejusque tutor fieret. Nimirum eum hominem fe- 
mina sibi elegerat, quem omnibus in rebus sibi obtempera- 
turum sciret. Sic fieri poterat, ut tutela, si non nomine, at 
re prorsus evitaretur. Pecuniam coemptionator e stipulatione 
restituebat, sacra retinere eum necesse erat. Cum sene 
autem coemptio ea de causa fieri solebat, ut sacra mox in- 
terirent, quod evenire necesse erat, si sine heredibus senex 
mortuus esset. 63 ) Testamenti denique jus femina ideo obti- 
nebat, quod e gente paterna exierat. Cf. Ihering, Geist des 
R. Rechts III, 1, 270. 

Huic negotio Clodii arrogationem aliquatenus respondere 
facile cognosces. Nam, ut coemptio fiduciaria non matri- 
monii causa fiebat, sed ut aliud quiddam efficeretur, quod 
ab ipsius coemptionis natura prorsus esset alienum, sic Clo- 
dius non idcirco a Fontejo adoptatus est, ut filius instituere- 
tur, sed ut e patriciis exiret et tribunus plebis fieri posset. 
Utrumque autem negotium e stipulatione, ubi confectum erat, 
statim rescindebatur. Propter quam similitudinem 61 ) Langeus 


63) Si feminae sacra gentilicia erant, quod quidem non veri simile 
est (Savigny, Vermischte Schriften, I, 194), haec jam eo interire debe- 
bant, quod femina per coemptionem gentem paternam reliquerat. — Ce- 
terum non eo solum consilio, quod supra significavimus, sed etiam aliis 
de causis senes a<j coemptiones fiduciarias quaerebantur. Cf. Savigny, 
1. c. p. 277, Ihering, Geist des R. Recbts, III, 1, 268. 

64) Alia, quae amborum negotiorum communia sunt, affert Langeus 

non dubitat, quin fiduciae causa arrogationes fieri pontifices 
permiserint. Cum enim ab hoc collegio quaeri deberet, quae 
causa cuique esset adoptionis “), nihil aliud opus fuisse, nisi 
ut in hac ipsa re pontifices coniverent. Qui autem nondum 
sui juris esset, eum ita ad plebem traduci potuisse, ut a 
patre apud praetorem alii homini fiduciae causa in adoptio- 
nem daretur statimque e stipulatione emanciparetur. 

Ex hac argumentatione illud quidem efficitur, Clodii 
arrogationem pro fiduciario negotio posse haberi, cujus eadem 
fere fuerit natura atque coemptionis fiduciariae. Neque tamen 
id quod supra quaesivimus hac ratione explicatur, cur Clo- 
dius, quamquam Fonteji filius factus erat, nomen gentili- 
cium et sacra servarit. Hoc minime congruit cum coempti- 
one fiduciaria, qua, quod sciamus, femina sacra amittebat. Ad 
quam difficultatem expediendam aliud Langeus excogitavit. 
Statuit enim p. 45, si quis fiduciae causa arrogatus adopta- 
tusve esset, pontifices finxisse eum capite deminutum non 
esse. Simili modo sacrorum detestationem, quae ante arro- 

p. 11 — 13. Qui illud quoque simulati negotii naturae convenire arbitra- 
tur, quod Clodius ab eo adoptatus sit, cujus ipse per aetatem pater 
esse posset. Hanc videlicet ejus rei fuisse rationem, ut illum non filii 
instituendi causa arrogatum esse manifesto appareret. Hoc quidem ad- 
modum probabile est. Neque tamen viro clarissimo assentimur, quod 
simili ratione coemptionem cum senibus ideo factam putat, ut nullos 
liberos quaeri sub oculos caderet. Proposuit quidem hanc conjecturam 
Savigny, Verm. Scbriften 1, 192, eamque speciosis argumentis commen- 
davit, sed dubitare licet, utrum senes illi magis ad fiduciarii negotii na- 
turam illustrandam adhibiti sint, an quia, ut supra vidimus (p. 27), uti- 
litatis ratio ita ferebat, id quod rectissime monet ipse Savigny, 1. c. 
p. 1SC. Alia tamen causa hic adductus est, ut alteram explicationem 
potiorem haberet. Monet enim in mancipatione raudusculum ideo usi- 
tatum fuisse, ut imaginariam dumtaxat venditionem fieri significaretur. 
Kadcm de causa ad coemptionem senem quaesitum esse, qui viri esset 
quasi umbra et imago. Quae argumentatio licet sit ingeniosa, tamen 
non possum, quin eam reiciam, cum de raudusculo longe aliter sentiam. 
Cum enim prisca aetate Romani aere rudi pro pecunia uterentur (Lange, 
B. Altth. I 3 , I52l, hic mos nimirum postea in sollemnibus quibusdam 
negotiis ad speciem atque usurpationem vetustatis servatus est, quo ma- 
jor eis dignitas adderetur. Cf. Ihering, Geist des R. Rechts, II, 2, otiti. 

65) Cic. de dom. 13, 34. 

gationem fieret, rescissam esse. Sic effici potuisse, ut et 
nomen et sacra et hereditas, quae per capitis deminutionem 
amitti deberent, retinerentur. Idem in coemptione fiduciaria 
simulatum esse arbitratur, si femina non sacra amittere vel- 
let, sed illud tantummodo ageret, ut aut tutelam evitaret 
aut testamenti faciendi jus adipisceretur. 66 ) 

Sunt haec profecto acute et ingeniose excogitata neque 
mihi videntur cum juris rationibus pugnare, quamquam va- 
riis argumentis adversarii boc demonstrare studuerunt. Nam 
quae Mommsenius, Rom. Forscb. p. 406 sq. et Demburgius 
1. c. p. 93 sq. in universum disputaverunt, egregie refutavit 
Iheringius, Geist des R. Rechts III, 1, 276 sq. et 281. Ne- 
que Asheri argumenta (1. c. p. 764 sq.), licet speciosa sint, 
sufficiunt ad illam conjecturam refellendam. Errat denique 
Demburgius p. 96, quod eas fictiones, quae ad juris civilis 
instituta spectarent, in legibus tantummodo praetorumve 
edictis, non a pontificibus factas esse arbitratur. Hoc enim 
Langeus p. 44 et 45 non solum in universum probavit, sed 
luculento exemplo demonstravit fCic. de leg. 2, 20, 51. 21, ‘53). 
Quamquam valde dubium est, num vel ea, quae populi jussu 
sancta essent, pontificum arbitrio potuerint rescindi, cujus 
rei nullum exstat exemplum. 67 ) 

Majorem difficultatem illud habet, quod adoptiones fidu- 
ciarias ante belli Punici secundi aetatem in usum venisse 
non probabile est 69 ), transitiones autem jam antiquissimis 
temporibus haud dubie fiebant. Hoc enim non Aternii so- 
lum et Tarpeji transitione probatur, quae injuria mihi vide- 
tur in suspicionem vocari (p. 2 sq.), sed ex eis locis sequitur, 

66) Hereditatis quoque jura feminam retinuisse putat Langeus p. 42, 
quia nulla femina coemptionem fecisset, nisi illa jura servare ei licuisset. 
Sed certe satis multae feminae erant, quae nullam hereditatis spem ha- 
bebant. 

67) Aliud erat, ut bene monet Demburgius p. 96, si in lege aliam 
legem , quae populi jussu vel prorsus tolli posset, latam non osse fin- 
gebatur. 

68) Hoc ea potissimum de causa statuendum est, quod etiam co- 
emptio fiduciaria illo demum tempore vel paulo postea inventa est. Lange, 
R. Altth. I 3 , 120, 2°2, II 3 , 279. 

quibus Dio et Zonaras in universum transitionis mentionem 
faciunt. Ille™) enim multos tribunos plebis eosque audacis- 
simos clandestina caede a patriciis sublatos esse narrat. 
Ceteros tamen bis casibus ab incepto non modo non deter- 
ritos, sed eo audacius progressos esse. Tandem eo rem ad- 
ductam esse, ut vel patriciorum non nulli, cum aliter nihil 
proficerent, ad plebem transirent tribunatus adipiscendi causa, 
quem multorum exemplo per duos pluresve annos se conti- 
nuaturos sperarent. Ex quo plane intellegitur primas trans- 
itiones jam prisco illo tempore factas esse, quo plebi acerrima 
cum patribus certamina erant. 10 ) Zonaras autem plebejos 
anno 445 postulasse narrat , ut ad consulatum sibi aditus 
daretur, quia patriciis, si ad plebem transissent, tribunis 
fieri liceret.”) Cui testimonio non repugnat, quod idem 
scriptor alio loco tum, cum tribunorum potestas ad summum 
fastigium aucta paulatim esset et ei, qui tribunatum gessis- 
sent, in senatum legi solerent, vel senatores tribunatus adi- 
piscendi causa ad plebem transisse tradit. 1 *) Minime enim 
ex his verbis colligendum est nullas antea factas esse trans- 
itiones, sed nihil aliud significatur, nisi ab illo potissimum 
tempore etiam senatores patricios, ut tribuni fierent, ad ple- 
bem transisse. — Dein etiam per se probabile est jam ante 
bellorum Punicorum aetatem saepius patricios tribunatum 
expetisse. Principio enim, cum plebs de aequandis legibus 
summa contentione cum patribus pugnaret, tribuni magis 
quam postea universae plebis praesides erant et propugna- 
tores. Facile igitur illo tempore fiebat, ut, si qui tribunus 
acriter plebis causam egisset, is in posterum annum refice- 


09) fragm 22. 

T0| Zonaras hunc Dionis locum exscripsit 7, 17, sed ita, nt ipsam 
transitionem prorsus omitteret. Quae antea a scriptore narrantur, per- 
tinent usque ad annum 470. 

71) Zon. 7, 19: ®e r i y<< o iov nh]9ovi x«i vnartvttv fi9iAov, inti- 
ntg {dq(tuoj(ovv ol tvnatfidal mpor aitovt ut9iaz cxuivox. 

72) Zon. 7, 15: ilalntiTtt /uivtot xai utxO.ajiov x: fr fiovXtim ot di;- 
luxiiy^aayit; xai xiXoi xdx rw ftovXtvxuy 1 11 't; r^latatxy dru rxQytu'. 
Sequitur jam transitionis mentio. 

retur. 73 ) Cui rei praeclaro documento est C. Licinii et L. 
Sextii tribunatus, qui per quinquennium vel soli in re pu- 
blica dicuntur fuisse magistratus. Nonne, cum talis tribuna- 
tus condicio esset, patricios et ipsos ejus magistratus cupidos 
fuisse putas? Et Dio Cassius in fragm. 22 patricios illo 
tempore ob hanc ipsam causam , quod multos tribunos ma- 
gistratum per complures annos continuare viderent, ad ple- 
bem transisse dicit, praesertim cum aliter nihil proficerent 
(irttidrj prjdev akkwe i' t vv%ov), i. e. cum consulatus aliorumve 
honorum spe destituti essent. — Quod si , ut videtur, jam 
antiquissimis temporibus patricii ad plebem se contulerunt, 
non potuit fieri transitio per adoptionem fiduciariam, quam 
ante bellorum Punicorum aetatem in usum venisse non pro- 
babile est. 

Sed, ut rem conficiamus, accuratius consideremus vete- 
rum scriptorum testimonia. Inter quae magni haud dubie 
momenti est ipsius Ciceronis judicium. Qui (de dom. 13, 55) 
non solum per aetatum rationem Clodium a Fontejo ado- 
ptari licuisse negat, sed etiam illud reprehendit, quod hanc 
adoptionem, sicut alias innumerabiles, neque nominis neque 
pecuniae neque sacrorum hereditates secutae sint. Tu neque 
Fontejus es, qui esse debebas , neque patris heres, neque amis- 
sis sacris paternis in haec adoptiva venisti. Num ita Cicero 
argumentari potuit, si jam pridem pontifices fiduciae causa 
arrogationes fieri permisissent, in quibus filius patrem aetate 
superaret? 74 ) Respondet quidem Langeus (p. 14, a. 3) hac 
ratione oratorem idcirco uti potuisse, quod nullo pontificum 
decreto Clodii arrogatio probata sit (de dom. 14, 38). Ne- 
que tamen antea Ciceronis argumentationem neglegere lice- 
bit, quam aliis ejusdem auctoritatis testibus contraria sen- 
tentia possit defendi. Provocat autem Langeus p. 14, a. 3 
ad „ clarissimos quosdam viros, principes civitatis qui, cum 
Cicero propter arrogationem contra jus pontificium factam 
totum Clodii tribunatum irritum esse diceret, jure cum plebe 

13) Hoc tantummodo ante leges Licinias Sextias fieri licebat. Cf. 
Mommsen, Staatsrecht, 1‘, 427. 

74) Haec recte monuit Mommsenius, 1. c., p. 405, 40S. 

agere eum 'potuisse judicabant.’ 5 ) Hoc profecto rectissime 
statuerunt, nam, cum ille populi jussu magistratus esset factus, 
acta ejus rata haberi debebant. 78 ) Neque ipsa arrogatio, 
licet contra omne jus pontificium facta esset, ullo modo po- 
terat infirmari, quia populus curiata lege eam jusserat. 77 ) 
Itaque clarissimi isti viri, cum Clodii acta rata ducebant, 
de transitionis genere prorsus nihil judicaverunt. Sed niti- 
tur Langeus Catonis auctoritate, qui Plut. Cat. 40 anno 57, 
cum in senatu de legibus Clodiis ageretur, sic dicitur cen- 
suisse: nagavo/.iwg uev ov drjftagxov aiged-rjvai xov Kh6- 
diov Ix naxgtxhuv /.texaoxavxa vb/sov bidovxog elg drj/ioxi- 
x bv olxov. Ex quibus verbis vir doctissimus collegit (p. 27) 
Catonem eam transitionem, quae per arrogationem fieret, 
legitimam putasse. Cui interpretationi minime repugno; illud 
tamen quaeritur, num jure Clodius nomen et gentem pater- 
nam servarit. Quam rem nullo verbo Cato attigit, sed hoc 
tantummodo dixit, justo modo Clodium tribunum factum 
esse, quia in plebejam familiam transisset, id quod per leges 
fieri liceret (vouov didovxog). Vides nihil hunc locum afferre 
ad firmandam Langei conjecturam. 

Dein contra Langeum gravissimum testem producemus 
Zonaram, qui transitionem non per arrogationem, sed per 
patriciatus abdicationem factam esse dicit: ei 6i xtg 
x b x ov yivovg algiiofia i^tof.t6oato xcti ngog zfjv xov 
nhrj&ovg fiexiaxrj v6(.uaiv , aoftivwg abxov ngooedixovxo. 
xal ovxvoi xcSv oepodga evstaxgiSibv an e inavx o xrjv ev- 
y i v e lav eguni x ov ftiya dvvrjd-rjvai xal idrjtdgyrjaav . 78 ) 
Arbitratur quidem Langeus p. 6 et p. 20, a. 2 verbis x 6 
xoi 5 yivovg al;ia>/.ia e^ojfiooaxo detestationem sacrorum signi- 
ficari, quae ante arrogationem fieri debuerit. Possunt sane 


T5) Cic. de dom. 16, 42. 

76) Hoc bene exposuit Ihering, Geist des R. Rechts, III, 1, 218 sq. 
'77) Ibid. p. 227: Mochten die Pontifices bei der Arrogation des 
Clodius alie Rege/n ihres Rechts ausser Acht gelassen haben, daraus 
folgte im mindesten nicht der Schluss, den Cicero zieht , dass sie nich- 
tig rvar. 

78) Zon. 7, 15. 


Digitized by Google 



haec verba per se spectata in eam sententiam accipi, quo- 
niam sacrorum detestatio nihil aliud erat quam ipsius gentis 
ejeratio. Patriciatus tamen abdicationem hoc loco intelle- 
gendam esse dilucide apparet e locutione qua postea scriptor 
utitur: dnebcavro t rjv evyiveiav. Est igitur % 6 tov yi~ 
vov g agttofta non gentis, sed generis dignitas („ Adel der 
Abstammung “), i. e. patriciatus. Praeterea Zonaras, si per 
arrogationem transitiones factas esse significare voluisset, 
multo brevius et aptius dicere potuit: eig dtjfiorixov oh.ov 
/. leriori ;.”) Sed quid multa? Consideremus Dionis illum 
locum, quo exponitur, qua ratione P. Clodius anno 60 ad 
plebem traductus sit. Utitur scriptor isdem fere verbis, quae 
modo apud Zonaram legimus: rrjv re evyiveiav i%w- 
fidoaro xal ngog ra tov nXij&ovg d r/.a iu> /.tar a Ig 
avrov oipiov tov avXXoyov eoei.-9-wv fieri ari]. Atqui Lan- 
geus inde colligit (p. 5 et 6) Clodium per patriciatus abdi- 
cationem ad plebem transisse, quin etiam Bruecknerum 
Drumannumque reprehendit, quod jam illo tempore adoptio- 
nem agitatam esse putant. 80 ) Quod si hoc loco Langeus 
non arrogationem, sed patriciatus abdicationem intellegen- 
dam esse statuit, cur non eodem modo Zonarae verba inter- 
pretatur ? 

Satis demonstrasse mihi videor Langei sententiam cum 
antiquorum scriptorum testimoniis nullo modo posse conci- 
liari. Praeterea, si arrogatio fiduciaria jure pontificio fieri 
potuisset, certe Cicero in oratione, quam dixit pro Murena, 
illo loco, quo juris consultorum artificia perstringit (12, 27), 
simul cum senibus ad coemptiones repertis imberbes arroga- 
tores, qui illis pulcherrime responderent, commemorasset. “) 


79) Hac ratione etiam filii familias comprehenderentur, quos Lan- 
geus per adoptionem ad plebem transisse statuit. Yerba autem „ti 
di in io iov yivovi aiiu)/ia i(u>fi6oaro xoi .... /jiiioii]'‘, si Langei in- 
terpretationem sequeris, in eos tantummodo cadere possunt, qui ipsi 
sacra habebant, quae detestarentur, i. e. in eos, qui sui juris erant. 

80) p. 9, a. 4 fin. 

81) Illud quoque Langei sententiae videtur adversari, quod Clodii 
arrogatio nullo pontificum decreto probata est (Cic. de dom. 13, 34. 

Holzapfel, transitio. 3 - 

Quod Bi quaeris, quo pacto P. Clodius, cum adoptatus 
esset, nomen gentilicium et sacra servarit, nihil aliud habeo, 
quod respondeam, nisi conivente pontifice maximo eum haec 
sibi sumpsisse. Recte quidem Langeus monet (p. 34), Clo- 
dio, cum Fonteji filius factus esset, non licuisse suo arbitrio 
nomen gentilicium rursus mutare. 88 ) At, si nihilo minus in 
gentis Claudiae jura invadere conabatur, quis eum impedire 
poterat, nisi pontifices, quibus generum et sacrorum ratio 
curae esse debebat? Neque tamen a collegio quidquam 
contra Clodium decerni poterat, cum Caesar pontifex maxi- 
mus, quo auctore id fieri debebat, hujus consiliis faveret. 
Neque omnino, id qnod jam Asherus monuit p. 777, sacra 

- paterna Clodius detestatus esse videtur ; quod si fecisset, Ci- 
cero sanctissimas caerimonias ab illo turpiter violatas haud 
dubie questus esset. Quod vero idem dicit (de dom. 13, 35): 
neque amissis sacris paternis in haec adoptiva venisti (cf. 
p. 26), nescio an hoc revocari possit ad detestationem sa- 
crorum a Clodio omissam. Quam caerimoniam neglectam 
esse eo magis probabile est, quod trium horarum spatium 
sufficiebat ad arrogationem perficiendam. 83 ) 

At Langeus demonstrare studet p. 33 sq. jure Clodium 
et nomen gentilicium et sacra retinuisse. 8 ') Illud enim inde 
sequi arbitratur, quod leges, quas Clodius in tribunatu ro- 

14, 38). Potest tamen Langeus respondere, pontifices ideo a Caesare 
adhibitos non esse, quia omnes fere Clodio fuerint Inimici. 

82) Suspicatur Demburgius p. 98, Clodium a Fontejo ita emanci- 
patum esse , ut Claudio cuidam ter manciparetur et ab boc deinde ma- 
numitteretur. Emancipatum igitur, cum Claudius ille hac ratione ejus 

- patronus factus esset, videlicet non jam Fonteji, sed hujus nomine vo- 
cari debuisse. Sed primum dubitare licet, num Clodius, si non in pa- 
triam potestatem, sed tantummodo m mancipium Claudii illius venisset, 
nomen debuerit mutare. Dein jure LangeuB, R. Altth. I 3 , 140 ea de 
causa Dernburgii conjecturam reicit, quod non explicatur, cur Claudiae 
gentis sacra Clodius servarit. Regat quidem boc ipsum Dernburgius, 
sed injuria (cf. p. 26). 

83) Cic. de dom. 16, 41. 

84) Hoc si recte se haberet, Clodium etiam hereditatis jura ser- 
vasse et Claudiae gentis omnino gentilem fuisse cum Langeo statuen- 
dum esset. 


*s 

gaverat, Clodiae appellatae sunt. Quid vero? si ille, etiamsi 
Fontejus esse debebat, suo arbitrio nullo impediente roga- 
tiones suas Clodii nomine inscripserat, num hae poterant 
aliter vocari*? — Neque de sacris Langeus quidquam mihi 
videtur probasse. Eo enim nititur, quod Clodius, cum Cice- 
ronis exsulis domum demolitus esset, in ejus area porticum 
aedificarit hujusque partem ex plebiscito Libertatis colendae 
causa Claudiae gentis sacris dedicarit. Hoc tamefi plebisci- 
tum tam neglegenter compositum erat, ut intellegi non pos- 
set, num Clodius, id quod fieri debebat, nominatim dedica- 
tioni praefectus esset. “) Postea vero Cicerone in patriam 
revocato de domo ejus ita pontifices decreverunt: Si neque 
populi jussu neque plebis scito is, qui se dedicasse diceret, 
nominatim ei rei praefectus esset neque populi jussu aut ple- 
bis scito id facere jussus esset, videri posse sine religione 
eam partem areae M. Tullio restitui. M ) Non tam caute pon- 
tificibus agendum fuisse Langeus arbitratur, si Clodius le- 
gibus Claudiae gentis sacris exclusus fuisset, neque hunc 
omnino, si res ita se haberet, Claudiae, sed Fontejae gentis 
sacris porticum dedicaturum fuisse. Quae argumentatio dua- 
bus de causis reicienda est. Nam primum pontifices aliter 
decernere non poterant, etiamsi Clodio per jus pontificibm 
non licuerat Claudiae gentis sacris Ciceronis domum assi- 
gnare. Hoc enim, dum modo plebiscito sanctum esset, ra- 
tum esse debebat") neque tolli poterat nisi aut nova lege 
aut senatus consulto. Deinde Langeus rem, de qua agitur, 
non recte exposuit. Namque Clodius decimam solum areae 
partem in porticu aedificanda, quam Libertati dedicaret, ab- 
sumpsit, reliquam domum a Scatone quodam dicis causa 
emptam ipse possedit hujusque inferiorem partem Claudiae 
genti assignavit. ") Haec igitur pars ab ea, quae ad Liber- 
tatis sacellum pertinebat, acriter est distinguenda, id quod 
Langeum videtur fugisse. Plebiscitum autem illud et ponti- 

85) Cic. de dom. 49, 129. 

86) Cic. ad Att 4, 2, 3. 

87) Ihering, Geist des R. Rechts III, I, 223. 

88) Cic. de dom. 44, 116. 

ficum decretum ad eam tantummodo partem spectare pote- 
rant, quae Libertati erat consecrata; reliqua domus, sive a 
Clodio sive a Claudia gente possidebatur, religione libera 
erat neque num restitui posset a pontificibus judicari de- 
bebat. 89 ) 

Quamquam cur haec disputamus, cum facillime demon- 
strari possit Clodium et nomen gentilicium et sacra amittere 
debuisse? Nam, ut Langeo concedamus pontifices in arro- 
gationibus fiduciariis ea ratione usos esse, ut capitis demi- 
nutionem minimam fictione quadam rescinderent, num hoc 
in Clodii arrogatione fieri potuit, quae nullo omnino pontifi- 
cum decreto probata esset? Hic igitur, cum re vera capite 
deminutus esset, Fontejus haud dubie esse debebat. 

89) Cic. de dom, 44, 116: Domus mea illa prope tota vacua est , 
vix pars aedium mearum decima ad Catuli porticum accessit. Prae- 
clare de hoc loco egit Ferratius, quem in eis quae supra exposuimus 
secuti sumus. Ipsam Ferratii vel potius Fcrraccii editionem aut episto- 
las, quas parare difticile esset, non inspeximus, sed tota ejus adnotatio 
exscripta est in editione Wolfiana, in qua eam legimus. 


Lipsiae typis J. B. Hirschfeld. 

